Keywords

Summary



Keywords

1. Znamka Skupnosti – Opredelitev in pridobitev znamke Skupnosti – Absolutni razlogi za zavrnitev – Znamke, ki so sestavljene izključno iz znakov ali podatkov, ki lahko označujejo lastnosti proizvoda – Cilj – Zahteva po razpoložljivosti

(Uredba Sveta št. 207/2009, člen 7(1)(c))

2. Znamka Skupnosti – Opredelitev in pridobitev znamke Skupnosti – Absolutni razlogi za zavrnitev – Znamke, ki so sestavljene izključno iz znakov ali podatkov, ki lahko označujejo lastnosti proizvoda – Pojem

(Uredba Sveta št. 207/2009, člen 7(1)(c))

3. Znamka Skupnosti – Opredelitev in pridobitev znamke Skupnosti – Absolutni razlogi za zavrnitev – Znamke, ki so sestavljene izključno iz znakov ali podatkov, ki lahko označujejo lastnosti proizvoda – Besedna znamka ecoDoor

(Uredba Sveta št. 207/2009, člen 7(1)(c))

4. Znamka Skupnosti – Opredelitev in pridobitev znamke Skupnosti – Absolutni razlogi za zavrnitev – Znamke, ki so sestavljene izključno iz znakov ali podatkov, ki lahko označujejo lastnosti proizvoda – Pojem – Znak, ki opisuje značilnost dela, ki je vgrajen v proizvod – Vključitev

(Uredba Sveta št. 207/2009, člen 7(1)(c))

Summary

1. Glej besedilo odločbe.

(Glej točko 14.)

2. Glej besedilo odločbe.

(Glej točki 15 in 16.)

3. Besedni znak ecoDoor, katerega registracija se zahteva za „Električni gospodinjski in kuhinjski stroji in naprave (ki jih obsega razred 7), stroji in naprave za pripravo napitkov in/ali jedi, črpalke za postrežbo ohlajenih pijač za uporabo v kombinaciji z napravami za hlajenje pijač; pomivalni stroji; električni stroji in naprave za obdelavo perila in oblačil (ki jih obsega razred 7), vključno s pralnimi stroji in centrifugami za perilo“, „Aparati za razdeljevanje pijač ali hrane, prodajni avtomati“ in „Naprave za ogrevanje, proizvodnjo pare in kuhanje, zlasti pečice, aparati za peko, sušenje in peko na žaru, opekači kruha, aparati za odmrzovanje in gretje hrane, grelniki vode, hladilni aparati, zlasti hladilniki, zamrzovalniki, hladilne vitrine, aparati za hlajenje pijač v povezavi s hladilnikom/zamrzovalnikom, zamrzovalne naprave, naprave za pripravo sorbetov in izdelavo sladoleda; sušilne naprave, zlasti tudi sušilci perila, stroji za sušenje perila v pralnicah“ iz razreda 7, 9 oziroma 11 v smislu Nicejskega aranžmaja, je z vidika povprečnih angleško govorečih potrošnikov opisen za proizvode, navedene v prijavi blagovne znamke Skupnosti, v smislu člena 7(1)(c) Uredbe št. 207/2009 o blagovni znamki Skupnosti.

Ker pa bo na eni strani element „eco“ zaznavan v smislu pomena „ekološki“ in bo na drugi strani element „door“ razlagan tako, da napotuje na „vrata“, bo upoštevna javnost besedo „ecodoor“ takoj razumela v smislu pomena „ekovrata“ ali „vrata z ekološko izdelavo in ekološkim načinom delovanja“.

Ker lahko zadevni proizvodi vključujejo vrata, lahko zahtevana blagovna znamka opisuje ekološke značilnosti vrat, s katerimi je opremljen zadevni proizvod.

Podobno so glede zadevnih proizvodov ekološke značilnosti vrat pomembne za ekološkost proizvoda, v katerega so vgrajene.

Potrošniki pa so čedalje bolj pozorni na ekološko kakovost proizvodov, med drugim na energetsko porabo, in na postopke izdelave, ki so okolju prijazni. To še posebej velja za zadevne proizvode zlasti glede na to, da porabljajo energijo. Zato je ekološkost bistvena značilnost teh istih proizvodov.

Upoštevna javnost tako zahtevano blagovno znamko zaznava kot opis bistvene značilnosti zadevnih proizvodov, namreč njihove ekološkosti, in sicer v delu, v katerem opisuje ekološke značilnosti vrat, s katerimi so ti proizvodi opremljeni.

(Glej točke 18, 24 in od 28 do 31.)

4. Znak, ki opisuje značilnost dela, ki je vgrajen v proizvod, lahko opisuje tudi sam proizvod. To velja v primeru, kadar lahko z vidika zaznavanja upoštevne javnosti značilnost navedenega dela, ki ga opisuje znak, pomembno vpliva na bistvene značilnosti samega proizvoda. V tem primeru bo namreč upoštevna javnost takoj in brez pomislekov značilnost dela, ki ga opisuje znak, izenačila z bistveno značilnostjo zadevnega proizvoda.

(Glej točko 26.)